Janmatî Declara

**Janmatî Declara** (1815 - 1884) o **Johann Matthäus Declara** o **Degan Declara** ie n caplan i degan ladin.

Süa *[[Storia d’ S. Genofefa]]* ie l’*Prum liber lading*.

## Vita
Janmatî Declara é nasciü ai 21 de setëmber dl 1815, sciöche setim y ultimo möt de Jan Batista y Anna Maria Tasserin a Costadedoi a San Ciascian. Do la scora a Balsan y le stüde de filosofia a Trënt dal 1836-1837 él jü tl seminar da Porsenú, olache al é gnü prou ai 2 d’agost dl 1840. Al é sté caplan a Fodom(Buchenstein) dal 1841 al 1846, a Col S. Lizia, dal 1846 al 1849 a La Plié y dedô caplan a Badia. Ai 13 de forá dl 1852 él deventé curat a La Val y dl 1860 él gnü nominé ispetur dles scores dl decanat de Mareo. Al 10 de setëmber dl 1868 él deventé curat y degan da La Plí, olache al é mort ai 8 de jügn dl 1884.

Süa traduziun dal todësch tl ladin dla *Storia de S’ Genofefa*, na opera de leteratöra dl todësch Christoph von Schmid bindebó conesciüda te chël tëmp, é gnüda publicada dl 1878 cun le sottitul *Prum liber lading*.

## Test

En gaujiun dla mëssa novela dl M.R.S. Ojöp Frëinademez da Oies, zelebrada a Badia, ai 5 d' Agost 1875. Ciantia 

Söles parores dl' Apocalissa c. 2. V. 17. "Vincenti dabo manna absconditum."


Reverendo Primiziant, 
Fi ne sëise plü da Oies, 
Mo dla Chiesa militanta: 
Desprijëis ligrëzes groies, 
Por n ciafé sëgn cënt deplü, 
Col brilant onur lassö. 

Che n' invidiëia le sazerdot? 
Bel incö s' él gnü tla man, 
A n sëgn, a n pice mote 
Chël Bel Dî, a scorné le malan, 
Mo cun festa al cil intier, 
Y en aiüt a chi, che le chir. 

De n bel angel la ligrëza, 
Che Se lomina incö söl müs, 
O ciarede, ch' ais fermëza, 
Fin ch' Üsc dis sará madüs: 
Zerto n prou, che vir inozënt, 
Dlunch y tres sará contënt. 

Mo miraco, che l' ëis vagada 
A gní prou söla ria acia 
De mile y mile lus por strada: 
Guai, tormënc, la mort manacia 
Le ri monn verc y ingiané, 
Y i sarëis n tai tl edl, ch' i fej me. 

Frësca é l' ega y bel sarëna, 
Che da crëp vá y placia en banch: 
Tan plü bela y de virtú plëna 
Dl prou la vita intënta te sanch: 
É le discepul fortuné, 
So maester sc' ël pó somié. 

Vives cënt siur primiziant 
Recevede sura le cënt; 
Mo i angeli a mile n ciantes 
Chël de d' Osc gran paiamënt, 
Por i beac en paraisc, 
Ch' ëis salvé cun Üsc amisc. 
Che ciamó na eterna noza 
Deboriada orunse fá; 
Söles stëres en caroza 
Junde al past, che l' Agnel nes dá: 
A mangé - ai Amisc él sigü - 
Chël divin mana ascognü. ﻿


## Wikisource
------------------
*Storia d' S. Genofefa -Storia de s. Genofefa -Storia de s. Genofefa

*Berba Tita Cazöla - Berba Tita Cazzoula
*En gaujiun dla mëssa novela dl M.R.S. Ojöp Frëinademez da Oies - En gaujiun dla mëssa novela dl M.R.S. Ojöp Frëinademez
*Filomena Costamajú -Filomena Costamajú
*Frenes Martin -Frenes Martin 
*Iosefa Tavella - Iosefa Tavella
*La flu de nosta vita
*La Roda
*Matia Miribung -Matì Miribung
*Teresa Frenes
*En gaujiun dla mëssa iubilata dl molto reverendo signur don Iaco Grossrubatscher
*En gaujiun dles döes Mësses Noeles di M.R.S. Zeno Maring.

_________________________________

*En gaujiun dles döes Mësses Noeles di M.R.S. Zeno Maring y Alvijio Sopplá
*En gaujiun dla mëssa iubilata
*En gaujiun dles solenitês por i trëi M.R.S. Primizianć ladins
*Stomac 
*Giuseppe Nagler in Moring 
*Moling Marianna in Spessa 
*Frenes Marco

## Wikiversity
*Janmatî Declara

## Wikidata
d:Q21293169

## Lians
* Rut Bernardi, Paul Videsott:''Geschichte der ladinischen Literatur'', p. 256.
* Personalités ladines